# 3.pielikums

# Darbu veikšanas projekta saturs

1. Darbu organizācijas plāns
   1. Darbu organizācijas struktūra: atbildīgās personas (t.sk. par darba aizsardzību), to pienākumu sadalījums, telefonu numuri;
   2. Detalizēts darbu veikšanas grafiks, ieskaitot sagatavošanas darbus un darbus ārpus objekta. Ja darbus dara ar pārtraukumiem, norādīt kādā stāvoklī un kur atradīsies mehānismi un palīgierīces laikā, kad pamatiekārta ieslēgta darbā.
   3. Personāla kalendārais grafiks atbilstoši darbu veikšanas grafikam.
   4. Nepieciešamo speciālistu saraksts darbu veikšanai.
   5. Izmantojamo mehānismu saraksts, to galvenie tehniskie parametri un piederība (darbuzņēmēja vai pasūtītāja).
   6. Remontējamā, atjaunojamā, rekonstruējamā, pārbūvējamā objekta plāns, kurā jānorāda:

* darbu veikšanas vieta;
* piebraucamie ceļi un pieejas darbu vietām;
* remontiekārtas, mehānismu, materiālu un atkritumu izvietošanas vietas, norādot to svaru un gabarītu atbilstību pieļaujamiem lielumiem;
* bīstamo un kaitīgo materiālu un atkritumu glabāšanas vietas;
* pagaidu komunikāciju izvietojums (cauruļvadi, elektrokabeļi, elektrosadales u.c.);
* ugunsdzēsības, glābšanas līdzekļu un pirmās palīdzības komplektu izvietojums;
* evakuācijas ceļi;
* darbu vietās vai to tuvumā darbā esošās iekārtas un komunikācijas, kuras kaut kādu iemeslu dēļ nav atslēgtas vai atvienotas.
  1. Atkritumu aizvākšanas kārtība un izkraušanas vietas, ņemot vērā sadzīves un bīstamo atkritumu šķirošanas nepieciešamību.
  2. Higiēnas prasības.
  3. Putekļu un dūmu aizvadīšanas kārtība.
  4. Ugunsdrošības pasākumi darba zonā. Ugunsbīstamo darbu veikšanas kārtība.
  5. Pirmās palīdzības sniegšanas kārtība.
  6. Darbu pārtraukšanas, cilvēku un mehānismu izvešanas kārtība ugunsgrēku, avāriju gadījumos, kā arī avārijas gatavības laikā.
  7. Pielietojamo tehnoloģiju apraksts, kvalitātes kontrole. Ja šie jautājumi aprakstīti citos līgumam pievienotos dokumentos, jādod atsauce uz attiecīgām līguma sadaļām.

1. Darba aizsardzības plāns:
   1. Nepieciešamie objektu darba režīmu ierobežojumi drošai darbu veikšanai (iekārtu apturēšana, sprieguma atslēgšana, ceļu slēgšana vai transporta kustības ierobežošana u.c.).
   2. Nepieciešamie dokumenti, veicot darbus aizsargjoslās, tai skaitā izpildot zemes darbus dziļāk par 0,3m.
   3. Darbu etapi, kuri veicami saskaņā ar LEK025, LEK036, LEK 037 vai arī citu pielietojamo standartu prasībām izsniegtajiem norīkojumiem.
   4. Smagu un lielgabarīta kravu stropēšanas shēmas un pārvietošanas noteikumi. Kravu pārvietošanas noteikumi virs darbā esošās iekārtas.
   5. Izmantojamās sastatnes, to montāžas, pieņemšanas, lietošanas un pārbaužu kārtība.
   6. Darba vides risku novērtējums veicamajiem darbiem, kā arī attiecīgie darba aizsardzības pasākumi.
   7. Iespējamie riska faktori, kuri var rasties darbu veikšanas procesā veselībai vai videi kaitīgu materiālu dēļ un attiecīgie darba un vides aizsardzības pasākumi. Rīcība vides piesārņojuma gadījumā.
2. Paskaidrojuma raksts, kurā izklāstīti citi jautājumi, kas nav aptverti augstākminētajā, bet kurus pēc darbuzņēmēja ieskatiem, nepieciešams izklāstīt darbu veikšanas projektā, lai nodrošinātu savlaicīgu, kvalitatīvu un drošu darbu izpildi.